Linda Järve

Linda Järve (sündinud Linda Kruustee; 1. juuni 1946 Tallinn – 21. mai 2022) oli eesti ajakirjanik ja toimetaja.

Haridus

Lõpetas Tallinna 28. 8-klassilise Kooli ja 1965. aastal Tallinna 10. Keskkooli. 1971. aastal lõpetas ta Tartu Riikliku Ülikooli, kus õppis ajaloo-keeleteaduskonna eesti filoloogia osakonnas ajakirjandust ja eriprogrammi alusel sotsioloogiat (juhendajad Juhan Peegel ja Aleksandra Gorjatšova). Diplomitöö käsitles reklaamkuulutusi ajalehes.

Töö

1971–1980 Noorte Hääle kirjanduslik kaastööline (toimetas sh teaduselu erikülge "Orbis Scientiarum"), seejärel osakonnajuhataja ja toimetuse kolleegiumi liige
1980–1984 Rahva Hääle osakonnajuhataja ja toimetuse kolleegiumi liige
1984–1994 ajakirja Noorus peatoimetaja
1994–1999 Õhtulehe korrespondent, linna- ja majandusosakonna juhataja ning erikorrespondent
1999–2006 Õpetajate Lehe toimetaja

Eesti Ajakirjanike Liidu liige 30. jaanuarist 1975.

Tegevus

Oli Eesti NSV noorte teadlaste ja spetsialistide nõukogu liige (1971–1980). Kuulus Eesti NSV Ajakirjanike Liidu juhatusse (1986–1989)"Eesti NSV Ajakirjanike Liidu VII kongress" - "Eesti NSV Ajakirjanike Liit. Teatmik 1988". Tallinn, Perioodika, 1988, lk 25 () ja mõnda aega ka selle sekretariaatiSamas, lk 27, juhatas Ajakirjanike Liidu noorsooajakirjanike sektsiooni (1984–1990)"Noorsooajakirjanike sektsioon" - "Ülevaade Eesti NSV Ajakirjanike Liidu tegevusest 1. jaanuar 1982 - 1. november 1986". Tallinn 1986, lk 32-35 (). Aitas ette valmistada ja osales Ajakirjanike Liidu juhatuse liikmena loomeliitude ühispleenumil 1–2. aprillil 1988. Osales Eesti kolmandal rahvusliku kasvatuse kongressil 12.-13. aprillil 1996. Oli Raeklubi ja Tallinna Loomaia Sõprade Seltsi liige. 

Tunnustus

1977 – ajakirja Horisont publitsistikavõistluse II preemia artikli "Lippmaa. Isa ja poeg" eest (kaasautor Rein Põder, Horisont nr 8/1977. Lk 13–15)
1980 – Eesti NSV Ajakirjanike Liidu aastapreemia."Eesti NSV Ajakirjanike Liidu preemia laureaadid" - "Aeg trükis, eetris, ekraanil 2". Eesti NSV Ajakirjanike Liit, Tallinn, Eesti Raamat, 1985, lk 228 ()
1982 – Eesti NSV Ajakirjanike Liidu eripreemia.Samas, lk 229
1988 – Eesti NSV Ülemnõukogu Presiidiumi aukiri.
1992 – Eesti Ajakirjanike Liidu aastapreemia (koos Tiit Koha, Tiina Maibergi ja Marko Kadanikuga).

Looming
Avaldanud mitmeid oma ajakirjandustööga seotud raamatuid (sh "Nooruse lugu" (Petrone Print, 2017) – mälestusteraamat tema tööst ajakirja Noorus peatoimetajana aastatel 1984–1994) ja toimetanud üle 20 raamatu. Artiklid mitmes artiklikogumikus. Tõlked perioodikas vene ja inglise keelest. Mõned raadiosaated Eesti Raadio Keskööprogrammile (kaasautor Rein Põder).

Blogija alates 2008. aastast.

Isiklikku

Linda Järve vanaisa Johan Kruberg (Juhan Kruustee) oli ajakirjanik, osales Eesti ajakirjanike 1. kongressil Tallinnas 1909. aastalJuhan Kruustee "Esimene samm" - "Õitsituled". Eesti Ajakirjanike Liidu album XVII, 1939. a, lk 71-72, oli üks ajalehe Tallinna Teataja asutajaid ja mõni aeg hiljem üks Eesti Ajakirjanike Liidu rajajaid.

 Viited

 Välislingid 

Linda Järve raamatukogude e-kataloogis ESTER
 Linda Järve Eesti artiklite andmebaasis ISE
Juhan Kruustee Eesti biograafilises andmebaasis ISIK

Kategooria:Eesti ajakirjanikud
Kategooria:Eesti toimetajad
Kategooria:Eesti blogijad
Kategooria:Eesti NSV Ajakirjanike Liidu liikmed
Kategooria:Tartu Ülikooli ajaloo-keeleteaduskonna vilistlased
Kategooria:Tallinna Nõmme Gümnaasiumi vilistlased
Kategooria:Rahumäe kalmistule maetud
Kategooria:Sündinud 1946
Kategooria:Surnud 2022